รับน้องโหด ชกต่อยไฟลน (คลิป)
สถาบันดังย่านเทเวศร์ เด็ก 18 คน ลาออก,พ่อนักศึกษาปี 1 สถาบันดังย่านเทเวศร์พาลูกชายโร่แจ้งความ หลังเห็นรอยแผลฟกช้ำตามลำตัวลูกชายที่ไม่ยอมไปเรียนหนังสือ 4-5 วัน ซักหนักถึงรู้โดนรุ่นพี่ปี 3 ทำร้ายสารพัดทั้งเตะทั้งต่อยเอาไฟลน หลังหลวมตัวร่วมกิจกรรมเข้าระบบที่รุ่นพี่กำหนดขึ้นเอง รวมทั้งบังคับให้จดจำกฎระเบียบ ใครจำไม่ได้โดนซ่อมหนัก ถึงขนาดเพื่อนร่วมรุ่นออกจากมหาวิทยาลัยไปแล้ว 18 คน ด้านอธิการบดีเต้นหลังรู้เรื่อง ระบุกลุ่ม นศ.แอบทำกิจกรรมกันเอง ถือว่าละเมิดกฎรับน้องใหม่ ชี้มีศิษย์เก่าเกี่ยวข้อง สั่งขึ้นแบล็กลิสต์ห้ามเข้ามหาวิทยาลัยและให้ตำรวจดำเนินการเด็ดขาด,เหตุสถาบันดังเมืองกรุง,รับน้องพิสดาร,จน รุ่นน้องลาออกเกือบ 20 คนครั้งนี้ เปิดเผยเมื่อเวลา 13.00 น. วันที่ 25 ส.ค. ที่ สน.สามเสน นายพลสิงห์ แสนสุข ประธานอำนวยการศูนย์พญาอินทรี พร้อมด้วยนายพิสาร (สงวนนามสกุล) อายุ 49 ปี นำตัวนายเดช (นามสมมติ) อายุ 19 ปี ลูกชายนักศึกษาชั้นปีที่ 1 เข้าพบ ร.ต.อ.วรพจน์ ตาลแก้ว รอง สว.สอบสวน สน.สามเสน เพื่อแจ้งความดำเนินคดีกับกลุ่มบุคคลที่ทำร้ายร่างกายลูกชาย ข้อหาร่วมกันทำร้ายร่างกายผู้อื่นจนได้รับบาดเจ็บ และกักขังหน่วงเหนี่ยว พร้อมเปิดเสื้อผ้าให้ดูร่องรอยฟกช้ำ แผลพุพองที่อยู่ตามลำตัว ทั้งไหล่ แขน และหน้าท้อง หลังถูกรุ่นพี่สาขาเดียวกันชั้นปีที่ 3 จำนวน 4-5 คน รุมทำร้ายร่างกายในกิจกรรมรับน้องนานกว่า 2 เดือน โดยรุ่นพี่ให้เหตุผลว่าต้องร่วมกิจกรรมเข้าระบบนี้ 1 ภาคการศึกษา,นายพลสิงห์กล่าวว่า นายพิสาร ผู้ปกครองของนายเดชมาขอความช่วยเหลือว่า ลูกชายถูกรุ่นพี่ที่สถาบันทำร้ายร่างกาย ได้นำเรื่องปรึกษาทนายความ และเพื่อป้องกันไม่ให้รุ่นพี่เหล่านี้ไปทำร้ายร่างกายรุ่นน้องคนอื่น ตัดสินใจพานายเดช ผู้ตกเป็นเหยื่อรับน้องมาแจ้งความดำเนินคดีกับรุ่นพี่ที่ร่วมกันทำร้ายร่างกายจนได้รับบาดเจ็บ จากการสอบถามทราบว่ารุ่นพี่เหล่านี้จะมีทั้งศิษย์ปัจจุบันและศิษย์เก่าที่จบ ไปแล้ว พารุ่นน้องออกไปทำกิจกรรม หรือเรียกว่าการเข้าระบบ เป็นระบบการสอนที่รุ่นพี่กำหนดขึ้นเอง ด้วยการนำผู้เสียหาย พร้อมเพื่อนร่วมสาขา 24 คน ที่สมัครใจเข้าระบบที่ว่า ไปทำกิจกรรมเข้าระบบมีอยู่ 2 แห่ง แห่งแรกเป็นบ้านพักที่อยู่ในสถาบัน อีกแห่งอยู่ที่ซอยจรัญสนิทวงศ์ 76 ที่รุ่นพี่เช่าไว้ ในเรื่องนี้มีรุ่นน้องถูกกระทำหลายคน แต่ไม่กล้าทำอะไรเพราะกลัวความไม่ปลอดภัย อยากเรียกร้องให้หน่วยงานที่เกี่ยวข้องเข้ามาตรวจสอบและแก้ปัญหาเรื่องนี้,ขณะที่นายพิสารเล่าว่า ลูกชายเรียนอยู่ที่สถาบันแห่งนี้ เพิ่งเข้าเรียนเมื่อวันที่ 14 มิ.ย.ที่ผ่านมา ตลอดระยะเวลา 2 เดือน ลูกชายไม่เคยบอกอะไรเกี่ยวกับการเรียน กระทั่งเห็นบาดแผลตามตัวลูก ได้ซักถามจนทราบว่า หลังจากเข้าเรียนได้ 2 อาทิตย์ มีรุ่นพี่มาชักชวนให้เข้าร่วมกลุ่มในสาขาต่างๆ ลูกชายเลือกที่จะเข้าเรียนในสาขาอุตสาหการ แต่จะมีการชี้แจงว่า หากจะเข้ามาต้องยอมรับกฎระเบียบ โดยมีผู้ที่ยอมรับในระบบที่รุ่นพี่ระบุไว้รวม 24 คน ตลอดระยะเวลา 2 เดือนที่ผ่านมา ลูกชายและเพื่อนๆอีก 23 คน ถูกรุ่นพี่พาไปยังบ้านพักที่รุ่นพี่เช่าไว้เพื่อรับระบบที่รุ่นพี่กำหนด โดยการยืนให้รุ่นพี่ปี 3 จำนวน 4-5 คน ผลัดกันทำร้ายร่างกาย โดยการเตะ ต่อย บังคับใช้ไหล่เดิน หยดน้ำตาเทียนใส่ ล่าสุดใช้น้ำมันสนจุดไฟลน,ผู้ปกครองนายเดชกล่าวต่อว่า รุ่นพี่ยังสอนแนวคิด ต้องทำกิจกรรมเป็นการท่องจำเพื่อให้ได้มาซึ่งของ 8 อย่าง แต่ลูกชายไม่ยอมบอกว่าเป็นอะไร บอกแต่เพียงว่าไม่ใช่สิ่งของ ถ้าทำไม่ได้จะถูกลงโทษ ล่าสุด ลูกชายทนไม่ได้ไม่ยอมไปเรียนมา 4-5 วันแล้ว ก่อนหน้านี้ยังมีเพื่อนนักเรียนคนอื่นรวมอีก 18 คน ต้องออกจากมหาวิทยาลัย เพราะกลัวรุ่นพี่ทำร้าย เหลือเพียง 5 คนเท่านั้นที่ยังทนรับการถูกทำร้ายได้อยู่ ตลอดระยะเวลา 2 เดือนทุกคนรู้ว่าเกิดอะไรขึ้นแต่ทุกคนไม่กล้าพูด รับไม่ได้กับการกระทำของรุ่นพี่พาลูกชายออกมาเรียกร้องหาหน่วยงานมารับผิดชอบกับสิ่งที่เกิดขึ้น เนื่องจากลูกชายไม่กล้ากลับไปเรียน กลัวรุ่นพี่มาทำร้าย อยากหาที่เรียนให้ลูกใหม่ และเพื่อไม่ให้รุ่นพี่พวกนี้ไปทำร้ายรุ่นน้องคนอื่นๆ ตนเรียกว่ากิจกรรมล้างสมอง โชคดีที่ลูกตนออกมาได้ อย่างไรก็ตาม เจ้าหน้าที่ได้รับเรื่องไว้ในเบื้องต้นพร้อมสอบปากคำนายเดชอย่างละเอียดอีกครั้ง,ขณะเดียวกัน ผู้สื่อข่าวได้ติดต่อสอบถามเรื่องดังกล่าวไปยังนางสุภัทรา โกไศยกานนท์ อธิการบดีมหาวิทยาลัยเทคโนโลยีราชมงคล (มทร.) พระนคร กล่าวว่า ได้รับรายงานเบื้องต้น ทราบว่านักศึกษากลุ่มดังกล่าวได้จัดกิจกรรมภายนอกมหาวิทยาลัย โดยไม่ได้แจ้งต่อมหาวิทยาลัยและคณะ เป็นการแอบไปจัดกิจกรรมกันเอง ถือเป็นการละเมิดมาตรการและแนวปฏิบัติเกี่ยวกับการรับน้องใหม่ ที่ทางมหาวิทยาลัยได้เคยประกาศเอาไว้ ได้ตั้งคณะกรรมการสอบสวนข้อเท็จจริง หากพบว่ามีรุ่นพี่คนใดเข้าไปเกี่ยวข้องกับเหตุดังกล่าวจะดำเนินการขั้นเด็ดขาด มีตั้งแต่การให้ออกไปจนถึงไล่ออก,นางสุภัทรากล่าวอีกว่า ส่วนนักศึกษาชั้นปีที่1 ที่เป็นผู้เสียหายขอยืนยันว่ามหาวิทยาลัยจะอยู่เคียงข้างอย่างแน่นอน โดยจะเชิญนักศึกษาและผู้ปกครองมาให้ข้อมูล พร้อมทั้งสอบถามว่าหากยังสนใจที่จะเรียนต่อ มหาวิทยาลัยพร้อมดูแลอย่างเต็มที่ โดยจะดูแลเรื่องความปลอดภัยและเรื่องอื่นๆให้ หากนักศึกษาคนใดประสงค์ที่จะย้ายไปเรียนคณะอื่น พร้อมอำนวยความสะดวก ทั้งนี้ ไม่ได้นิ่งนอนใจได้ออกประกาศและแนวปฏิบัติเกี่ยวกับเรื่องการรับน้องสร้างสรรค์อย่างชัดเจน ไม่ให้มีการรับน้องนอกสถาบันอย่างเด็ดขาด นอกจากนี้ยังพบว่าเหตุการณ์ที่เกิดขึ้นมีศิษย์เก่าเข้ามาเกี่ยวข้องด้วย จะให้เจ้าหน้าที่ตำรวจดำเนินการตามกฎหมาย พร้อมทั้ง จะขึ้นแบล็กลิสต์ ติดบอร์ดที่มหาวิทยาลัย ห้ามศิษย์เก่า กลุ่มนี้เข้ามาบริเวณมหาวิทยาลัยอย่างเด็ดขาด
พ่อนักศึกษาปี 1 สถาบันดังย่านเทเวศร์พาลูกชายโร่แจ้งความ หลังเห็นรอยแผลฟกช้ำตามลำตัวลูกชายที่ไม่ยอมไปเรียนหนังสือ 4-5 วัน ซักหนักถึงรู้โดนรุ่นพี่ปี 3 ทำร้ายสารพัดทั้งเตะทั้งต่อยเอาไฟลน
รับน้องโหด,สถาบันดังย่านเทเวศร์,สามเสน,ไฟลน,ต่อย,ทำร้ายร่างกาย,ข่าวหน้า1,ข่าวทั่วไป